Més de 300 persones participen en la Sant Silvestre solidària de Llíria
27 de desembre de 2024

En un gran ambient festiu, més de 300 persones van participar ahir en una nova edició de la Sant Silvestre solidària de Llíria que organitza la Regidoria d'Esports. Enguany s'han recaptat 430 euros que es destinaran als municipis afectats per la DANA.

La popular i divertida prova de les festes de Nadal es va desenvolupar sobre un circuit urbà de 3 quilòmetres, amb eixida i meta a la plaça Major.

La corredora Martina Blesa va ser la guanyadora en la categoria femenina, mentres que Víctor Gálvez va acabar en primer lloc en la masculina.

A més, es van concedir premis a les disfresses més originals, tant individual com col·lectiva, i al grup més nombrós que participat en esta cita festiva. Totes les persones guanyadores van rebre un val de compra de la Federació del Comerç de Llíria.

D'esta manera, Llíria ha tornat a demostrar la seua cara més solidària en esta tradicional carrera esportiva i lúdica de Nadal.